**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 25.04.2023, ora 08.00 – 26.04.2023, ora 08.00**

1. ***SITUAŢIA HIDROMETEOROLOGICĂ***

**1. Situația și prognoza hidro pe râurile interioare şi Dunăre din 26.04.2023, ora 07.00**

**RÂURI**

**I.N.H.G.A.** a emis o **AVERTIZARE Hidrologică, cod galben şi cod portocaliu,** valabilă în intervalul 2**5.04.2023 ora 12:00 – 26.04.2023 ora 18:00**, vizând **scurgeri importante pe versanţi, torenţi şi pâraie, viituri rapide pe râurile mici cu posibile efecte de inundaţii locale şi creşteri de debite şi niveluri** pe unele râuri din bazinele hidrografice: **Vişeu, Iza, Tur, Someş, Crasna, Bega, Timiş, Bârzava, Moraviţa, Caraş,** cu posibile depăşiri ale **COTELOR DE APĂRARE**, astfel:

**COD GALBEN:**

 **În intervalul 25.04.2023 ora 12:00 – 26.04.2023 ora 18:00** pe râurile din bazinele hidrografice: Vişeu – bazin superior şi afluenţi bazin mijlociu şi inferior, Iza – bazin superior şi afluenţi bazin mijlociu şi inferior, Lăpuş – bazin superior şi afluenţi bazin mijlociu şi inferior **(judeţul Maramureş)**, Tur – bazin superior şi afluenţi bazin mijlociu şi inferior **(judeţul Satu Mare)**, Someşul Mare – bazin superior şi afluenţi bazin mijlociu şi inferior **(judeţul Bistriţa Năsăud)**, Someş – afluenţii mici aferenţi sectorului aval S.H. Dej **(judeţele: Cluj, Sălaj, Maramureş şi Satu Mare)**, Crasna – bazin superior şi afluenţi bazin mijlociu şi inferior **(judeţele: Sălaj şi Satu Mare)**, Bega – bazin amonte S.H. Făget şi afluenţii aferenţi sectorului aval S.H. Făget – amonte S.H. Chizătău, Timiş – afluenţii aferenţi sectorului aval S.H. Sadova – amonte S.H. Lugoj, Pogăniş – bazin amonte Ac. Cadar Duboz, Bârzava, Moraviţa, Caraş **(judeţele: Timiş şi Caraş Severin)**.

**COD PORTOCALIU:**

 **În intervalul 25.04.2023 ora 12:00 – 26.04.2023 ora 12:00** pe râurile din bazinele hidrografice: Pogăniş – bazin amonte Ac. Cadar Duboz, Bârzava – bazin amonte S.H. Gătaia, Moraviţa – bazin amonte S.H. Şemlacu Mare, Caraş – bazin superior şi afluenţi bazin mijlociu şi inferior **(judeţele: Caraş Severin şi Timiş)**.

 **Avertizarea Hidrologică vizează în principal fenomenele de scurgeri importante pe versanţi, torenţi, pâraie, viituri rapide pe râurile mici cu posibile efecte de inundaţii locale.**

 **Se ridică începând cu data de 25.04.2023 ora 12:00 Atenţionarea Hidrologică din celelalte bazine hidrografice avertizate anterior.**Aceast mesaj de avertizare, a fost transmis de către Centrul Operativ pentru Situaţii de Urgenţă al Ministerului Mediului, Apelor şi Pădurilor către*: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate, astfel:*

- *Bistriţa-Năsăud, Caraş-Severin, Cluj, Maramureş, Satu-Mare, Sălaj şi Timiş ( 7 prefecturi ) – AVERTIZARE Hidrologică, cod Galben.*

- *Caraş-Severin şi Timiş (2 prefecturi) – AVERTIZARE Hidrologică,* ***cod Portocaliu****.*

**Debitele au fost în creștere** pe râurile din bazinele hidrografice: Vișeu, Iza, Tur, Timiș, Bârzava, Moravița, Caraș, Nera, Cerna, Buzău, Rm. Sărat, Putna, Trotuș, Bistrița, Moldova, Suceava, bazinele superioare și mijlocii ale Someșului, Mureșului, Jiului, bazinele superioare ale Crasnei, Barcăului, Crișurilor, Begăi și bazinul mijlociu al Oltului, ca urmare a precipitațiilor căzute în interval, cedării apei din stratul de zăpadă din zona montană și propagării.

Pe râurile din bazinele inferioare ale Someșului, Mureșului, bazinele mijlocii și inferioare ale Crasnei, Barcăului, Crișurilor și Begăi, debitele au fost în scădere și relativ staționare pe celelalte râuri.

Debitele se situează la valori sub mediile multianuale lunare, cu coeficienți moduli cuprinși între 30-80%, mai mari (peste normalele lunare) pe râurile din bazinele hidrografice: Bârzava, cursul Sitnei, cursul mijlociu și inferior al Crasnei, cursurile superioare și mijlocii ale Bistriţei, Bahluiului, cursul superior al Moldovei și cursul inferior al Sucevei.

În interval s-a situat peste **COTA DE PERICOL** râul Ciornovăț la stația hidrometrică Comorâște (450+20)-jud. CS și peste **COTA DE INUNDAȚIE** râul Fizeș la stația hidrometrică Tirol (250+26)- jud. CS.

Se situează peste:

- **COTELE DE INUNDAȚIE** râurile la stațiile hidrometrice: Bârzava - Gătaia (375+62)-jud. TM și Moravița – Moravița (350+9)-jud. TM;

- **COTELE DE ATENȚIE** râurile la stațiile hidrometrice: Vornic – Râmna (180+52)-jud. CS, Bârzava – Partoș (50+52)-jud. TM, Moravița – Șemlacul Mare (200+62)-jud. TM și Chizdia – Ghizela (250+8)-jud. TM.

În interval a fost emisă o **AVERTIZARE HIDROLOGICĂ** pentru fenomene imediate și patru **ATENȚIONĂRI HIDROLOGICE** pentru fenomene imediate.

Este in vigoare **AVERTIZAREA HIDROLOGICă** nr. 43 din 25.04.2023.

**Debitele vor fi în general în creștere,** ca urmare a precipitațiilor prognozate, cedării apei din stratul de zăpadă și propagării, exceptând cursul inferior al Someșului, Crasnei, Barcăului, Crișurilor, Mureșului, unde vor fi în scădere și cursul mijlociu și inferior al Prutului unde vor fi relativ staționare.

Sunt posibile scurgeri pe versanți, torenți și pâraie, formarea de viituri rapide cu posibile efecte de inundații locale și creşteri importante de debite și niveluri pe unele râuri mici din zonele de deal și munte, mai ales pe cele din centrul, sudul și estul țării, ca urmare a averselor torențiale, mai însemnate cantitativ prognozate și propagării.

Se menține în vigoare **AVERTIZAREA HIDROLOGICĂ** nr. 43 din 25.04.2023, până la ora 18:00.

**DUNĂRE**

**Debitul** la intrarea în ţară (secţiunea Baziaş) în intervalul 25.04.2023 – 26.04.2023 **a fost în scădere,** având valoarea **de** 81**00 m3/s**, peste media multianuală a lunii **aprilie (7900 m3/s).**

În aval de Porţile de Fier debitele au fost în creștere.

**Debitul la intrarea în ţară (secţiunea Baziaş) va fi în scădere (7800 m3/s).**

În aval de Porțile de Fier debitele vor fi în creștere.

**2.** **Situația meteorologică în intervalul 25.04.2023, ora 09.00 – 26.04.2023, ora 06.00**

**ÎN ŢARĂ**

**Vremea s-a răcit în cea mai mare parte a țării,** iar valorile termice diurne s-au situat în jurul celor specifice datei în nord, în centru și în sud-est, în timp ce în celelalte regiuni au fost mai scăzute decât acestea. Ziua cerul a prezentat înnorări temporar accentuate, iar noaptea a fost degajat în mare parte din sud-vestul și sudul teritoriului. Au fost averse în Maramureș, Transilvania, Crișana, în cea mai mare parte a Banatului, Olteniei, Munteniei, Moldovei și local în Dobrogea. În nord, centru și sud aversele au fost însoțite de descărcări electrice. Cantitățile de apă au depășit pe alocuri 15...20 l/mp, iar în Banat izolat 40 l/mp. Pe raza județelor Covasna și Cluj au fost consemnate căderi de grindină. Trecător, la munte, la altitudini de peste 1800 m au fost și precipitații sub formă de lapoviță și ninsoare. Vântul a suflat slab și moderat, temporar cu intensificări pe crestele montane (viteze la rafală de până la 79 km/h în Munții Țarcului) și pe arii restrânse în rest, în general între 45 și 55 km/h. Strat de zăpadă era prezent la munte și măsura în platformelor stațiilor meteorologice până la 245 cm la Vf. Omu. Temperaturile maxime s-au încadrat între 10 grade la Șiria și 21 de grade la Fetești și Cernavodă. La ora 06 se înregistrau valori termice cuprinse între 2 grade la Apa Neagră și 12 grade la Sulina, Gorgova, Gura Portiței și Constanța-DIG.

*Observație: de ieri dimineață de la ora 6 au fost în vigoare 5 atenționări cod galben pentru fenomene meteorologice periculoase imediate, emise după cum urmează: 2 de către SRPV Constanța, 2 de către CNPM pentru Muntenia și 1 de către SRPV Craiova.*

**LA BUCUREŞTI**

**Vremea s-a răcit**, iar temperatura maximă, ușor mai scăzută decât în mod normal la această dată, a fost de 17 grade la Băneasa și Afumați și de 18 grade la Filaret. Cerul a fost variabil, cu înnorări temporar accentuate ziua, când au fost perioade cu averse și descărcări electrice, iar la stațiile meteorologice s-au acumulat până la 15 l/mp (Filaret). Vântul a suflat slab și moderat. La ora 06 se înregistrau 7 grade la Băneasa și 8 grade la Filaret și Afumați.

 **3. Prognoza meteorologică în intervalul 26.04.2023, ora 09.00 – 27.04.2023, ora 09.00**

**ÎN ŢARĂ**

**Vremea va fi răcoroasă** în cea mai mare parte a țării. Cerul va fi variabil, cu înnorări temporar accentuate și averse pe arii relativ extinse în centrul, estul și sudul teritoriului și pe suprafețe mici în rest, îndeosebi pe parcursul zilei. Izolat cantitățile de apă vor depăși 15...25 l/mp. În sud aversele vor fi însoțite de descărcări electrice. La munte, la altitudini în general de peste 1600 m, vor fi și precipitații sub formă de lapoviță și ninsoare. Local și temporar vântul va avea intensificări, cu viteze în general de 45...55 km/h, iar în zona montană înaltă rafalele vor depăși 75...85 km/h.

Temperaturile maxime se vor încadra între 8 și 18 grade, mai ridicate în sudul Olteniei și al Munteniei spre 20 de grade, iar cele minime vor fi cuprinse între -1 și 8 grade.

**LA BUCUREŞTI**

**Vremea va fi răcoroasă.** Cerul va avea înnorări și mai ales după-amiaza și seara vor fi perioade în care vor semnala averse, posibil însoțite de descărcări electrice. Vântul va sufla slab și moderat. Temperatura maximă se va situa în jurul valorii de 17 grade, iar cea minimă va fi de 6...8 grade.

**4. Buletin nivometeorologic pentru perioada 25.04.2023 ora 21 - 26.04.2023 ora 21**

**MAI ALES LA ALTITUDINI MAI MARI DE 1800 m**

**Fenomene meteo predominante: Răcire. Precipitații mixte, temporar ninsori în zonele**

**înalte.**

**Principalele mecanisme ce conduc la declanșarea avalanșelor: Zăpadă umedă**

**TABEL RISCURI DE AVALANŞE**

|  |  |  |
| --- | --- | --- |
| ***Masive:*** | ***PESTE 1800 m*** | ***SUB 1800 m*** |
| **MUNŢII FĂGĂRAŞ** | **RISC ÎNSEMNAT (3)** | **RISC REDUS (1)** |
| **MUNŢII BUCEGI** | **RISC ÎNSEMNAT (3)** | **RISC REDUS (1)** |
| **Munții Țarcu-Godeanu**  | **RISC MODERAT (2)** | **STRAT DISCONTINUU** |
| **Munții Parâng- Șureanu** | **RISC MODERAT (2)** | **STRAT DISCONTINUU** |
| **MUNȚII RODNEI** | **RISC ÎNSEMNAT (3)** | **RISC REDUS (1)** |
| **CĂLIMANI-BISTRIȚEI- CEAHLĂU** | **RISC ÎNSEMNAT (3)** | **RISC REDUS (1)** |
| **Munții Vlădeasa – Muntele Mare** | **STRAT DISCONTINUU** | **STRAT DISCONTINUU** |

**Evoluția vremii în intervalul 25-26.04.2023:**

Vremea a fost apropiată de normalul termic al perioadei și temporar instabilă. Cerul a prezentat înnorări temporare și pe arii relativ extinse s-au semnalat averse slabe și moderate de ploaie, iar la altitudini de peste 1800 m precipitații mixte, temporar ninsori pe crestele Carpaților Meridionali. Vântul a suflat slab și moderat, cu intensificări temporare de 55-65 km/h în zonele înalte din Carpații Meridionali și Orientali. Local s-a semnalat ceață, asociată izolat și cu depuneri de chiciură pe creste. Stratul de zăpadă a scăzut în întreaga arie montană, cu până la 6 cm la Vf.Țarcu.

**În data de 25.04.2023, la ora 15:** stratul de zăpadă de pe platformele stațiilor meteorologice măsura:

**Carpaţii Meridionali:** 239 cm la Bâlea-Lac, 247 cm la Vf. Omu, 118 cm la Vf. Țarcu.

**Carpaţii Orientali:** 170 cm la Vf. Călimani, 75 cm la Ceahlău-Toaca, 73 cm la Vf. Iezer, 47 cm la Vf. Lăcăuți.

**Carpaţii Occidentali:** 11 cm la Vf. Vlădeasa.

**Prognoza vremii în intervalul 25.04.2023, ora 21:00-26.04.2023, ora 21:00:**

Vremea se va răci. Cerul va prezenta înnorări temporar accentuate. Pe arii relativ extinse se vor semnala precipitații mixte, în cursul zilei mai ales ploi la altitudini joase și predominant ninsori la peste 1800 m, iar noaptea și dimineața trecător va ninge și la altitudini mai joase. Izolat cantitățile de apă vor fi mai însemnate.

Vântul va sufla în general moderat, cu intensificări temporare de 45-60 km/h în toate masivele și trecător de 70-80 km/h în zonele înalte. Temporar se va semnala ceață, asociată și cu depuneri de chiciură pe creste.

Temperaturi prognozate în intervalul 25.04.2023 ora 21 - 26.04.2023 ora 21:

**Peste 1800 m: temperaturi minime**: -5..-1 grade

**temperaturi maxime:** -4..1 grade

**Sub 1800 m: temperaturi minime: -3**..2 grade

**temperaturi maxime: -1**..8 grade.

**Vânt la peste 2000 m:** din sector nord-vestic, cu intensificări temporare de 75-85 km/h.

**Altitudinea izotermei de 0 grade:** în scădere de la 2000-2200 m la 1400-1600 m.

**Evoluția stratului de zăpadă și a riscului de avalanșă**

**Munţii Făgăraş:** **RISC ÎNSEMNAT (3)**

La peste 1800 m, zăpada este umezită în partea superioară, în special la altitudini mai mici de 2200 metri, unde temperaturile diurne au fost ușor pozitive. Răcirea vremii va aduce însă temperaturi preponderent negative și o ușoară consolidare a stratului, chiar dacă se vor depune câțiva cm de zăpadă proaspătă. Stratul de zăpadă este mai consistent pe versanții nordici, iar în primii 20-30 cm prezintă rezistență redusă și este ușor instabil. În profunzime, stratul vechi este în general stabilizat, prezintă izotermie, unele cruste de gheață intercalate în interior, precum și cristale de tip cupă spre sol. În apropierea crestelor se întâlnesc cornișe mai vechi, iar pe văi și în zonele adăpostite s-au păstrat depozitele mai însemnate de zăpadă. Pe pantele suficient de înclinate, stratul instabil și umezit din partea superioară poate aluneca ușor și spontan peste stratul vechi și compactat, ducând la declanșarea unor avalanșe de dimensiuni medii și izolat mari, riscul declanșării fiind amplificat la supraîncărcări oricât de slabe. Unele avalanșe pot angrena și straturi mai vechi și pot coborî până la altitudini mai mici de 1800 m.

Sub 1800 m, se vor semnala precipitații mixte, iar stratul de zăpadă nu va suferi modificări importante. Pe pantele mai înclinate și umbrite de la peste 1600 m, se mai pot declanșa curgeri sau avalanșe de mici dimensiuni, riscul fiind amplificat la supraîncărcări oricât de slabe.

**Munţii Bucegi:** **RISC ÎNSEMNAT (3)**

La peste 1800 m, în primii 20-25 cm stratul este relativ instabil și prezintă rezistenţă scăzută, iar la altitudini mai mici de 2200 de metri zăpada este umezită în partea superioară.

Răcirea vremii va aduce însă temperaturi preponderent negative și o ușoară consolidare a stratului, chiar dacă se vor depune câțiva cm de zăpadă proaspătă. În profunzime, stratul este relativ stabilizat, iar spre bază se întâlnesc cristale de tip cupă, ce pot favoriza în cazuri izolate dislocarea stratului umezit de deasupra. Pe văi și în zonele adăpostite mai sunt prezente depozite mai vechi de zăpadă, iar în zona crestelor plăci și cornișe. Pe pantele suficient de înclinate, stratul instabil din partea superioară poate aluneca peste stratul vechi și compactat, ducând la declanșarea unor avalanșe de dimensiuni medii și izolat mari, riscul declanșării fiind amplificat la supraîncărcări oricât de slabe. Unele avalanșe pot angrena și straturi mai vechi, putând coborî și la altitudini sub 1800 m.

La altitudini mai mici de 1800 m, stratul de zăpadă s-a redus semnificativ, menținându-se pe văile umbrite de la altitudini mai mari de 1600 m. Temporar se vor semnala precipitații mixte. Izolat vor fi condiţii pentru declanșarea unor curgeri și avalanșe de dimensiuni mici, în special sub acțiunea unor suprasarcini.

**Munții Țarcu-Godeanu: RISC ÎNSEMNAT (3)**

La peste 1800 m stratul de zăpadă s-a mai redus, este umezit în partea superioară și prezintă rezistență relativ scăzută în primii 20 cm. Pe fondul răcirii vremii, se vor înregistra temperaturi preponderent negative și temporar va mai ninge, stratul putând înregistra creșteri de câțiva cm. În profunzime stratul este în mare parte stabilizat. În zona crestelor mai sunt unele cornișe, iar pe văi și în zonele adăpostite depozitele mai vechi de zăpadă. Pe pantele suficient de înclinate, se pot declanșa spontan avalanșe de dimensiuni mici și medii, prin alunecarea zăpezii din partea superioară peste stratul vechi și compact, riscul declanșării fiind amplificat la supraîncărcări.

La altitudini mai mici de 1800 m se vor semnala precipitații mixte, iar stratul de zăpadă nu va suferi modificări importante. În special între 1600 și 1800 m pe văile umbrite, unde mai exista zăpadă, se pot declanșa izolat avalanșe de dimensiuni mici, riscul fiind prezent în special la supraîncărcări ale stratului.

**Munții Parâng-Șureanu: RISC ÎNSEMNAT (3)**

La peste 1800 metri, stratul de zăpada s-a mai redus, s-a tasat și este umezit în partea superioară.

Răcirea vremii va aduce însă temperaturi preponderent negative și o ușoară consolidare a stratului, chiar dacă se vor depune câțiva cm de zăpadă proaspătă. În profunzime stratul vechi este compact, cu cruste de gheață în interior. Pe văile mai adăpostite sau umbrite se întâlnesc depozite mai vechi și însemnate de zăpadă. Pe pantele suficient de înclinate, stratul parțial instabil din partea superioară, din primii 10-20 cm, poate aluneca peste cel vechi și compact, ducând la declanșarea unor avalanșe de dimensiuni medii inclusiv spontan, riscul fiind amplificat la supraîncărcări.

La altitudini mai mici de 1800 metri se vor semnala precipitații mixte, iar stratul nu va înregistra modificări importante. La altitudini de peste 1600 m, izolat se mai pot declanșa curgeri sau avalanșe de dimensiuni mici pe văile mai umbrite, riscul fiind amplificat la supraîncărcări.

**Munţii Rodnei:** **RISC ÎNSEMNAT (3)**

La peste 1800 m altitudine, stratul de zăpadă este umed și instabil în primii 20-25 cm. Răcirea vremii va aduce însă temperaturi preponderent negative și o ușoară consolidare a stratului, chiar dacă se vor depune câțiva cm de zăpadă proaspătă. Sub acesta se află zăpada mai veche, în mare parte stabilizată și care prezintă izotermie. Pe văi și în zonele adăpostite s-au menținut depozitele vechi de zăpadă, iar în zona crestelor mai sunt cornișe. Pe pantele suficient de înclinate și pe văile cu depozite însemnate, stratul superior instabil poate aluneca inclusiv spontan peste cel vechi și compact, ducând la declanșarea unor avalanșe de dimensiuni medii, riscul fiind amplificat la orice alte supraîncărcări. Unele avalanșe pot coborî până la altitudini mai mici de 1800 m.

La altitudini mai mici de 1800 m se vor semnala precipitații mixte, iar stratul de zăpadă nu va suferi modificări importante. Izolat, pe pantele foarte înclinate, unde este zăpadă mai consistentă, se pot produce avalanșe de dimensiuni în general mici, prin alunecarea stratului foarte umed de la suprafaţă peste cel vechi, riscul declanșării acestora fiind amplificat la supraîncărcări.

**Munţii Călimani-Bistriţei-CEAHLAU:** **RISC ÎNSEMNAT (3)**

La peste 1800 metri, stratul este umezit și are rezistență scăzută în primii 20-25 de cm. Răcirea vremii va aduce însă temperaturi preponderent negative și o ușoară consolidare a stratului, chiar dacă se vor depune câțiva cm de zăpadă proaspătă. În profunzime stratul mai vechi este relativ compact și în general stabilizat. Pe văi și în zonele adăpostite sunt acumulări mai mari de zăpadă. Pe pantele mai înclinate stratul instabil de la suprafață poate aluneca pe pantele suficient de înclinate și se pot astfel declanșa avalanșe de dimensiuni mici și medii, riscul fiind amplificat la supraîncărcări oricat de slabe.

La altitudini mai mici de 1800 m se vor semnala precipitații mixte, iar stratul nu va suferi modificări importante. Izolat, pe pantele foarte înclinate, unde este zăpadă mai consistentă, se pot produce avalanșe de dimensiuni în general mici, prin alunecarea stratului foarte umed de la suprafaţă peste cel vechi, riscul declanșării acestora fiind amplificat la supraîncărcări.

**Munţii Vlădeasa, Muntele Mare:**

Stratul de zăpadă nu va suferi modificări importante. Se vor semnala precipitații mixte.

**Notă: Legenda de coduri de culori pentru caracterizarea riscului la avalanşe:**

**RISC FOARTE MARE -** cod roşu (5) ■- Instabilitatea stratului de zăpadă este generalizată. Chiar şi pe pantele puţin abrupte se pot produce spontan numeroase avalanşe de mari, adesea chiar foarte mari dimensiuni.

**RISC MARE (4) –** cod roşu (4) ■ - stratul de zăpadă este puţin stabilizat pe majoritatea pantelor suficient de înclinate. Declanşarea avalanşelor este probabilă chiar şi printr-o slabă supraîncarcare, pe numeroase pante suficient de înclinate. În anumite situaţii sunt de aşteptat numeroase declanşări spontane de avalanşe de dimensiuni medii şi adesea chiar mari.

**RISC ÎNSEMNAT-** cod portocaliu (3) ■- pe numeroase pante suficient de înclinate, stratul de zăpadă este mediu sau putin stabilizat; declanşările sunt posibile chiar în condiţiile unei slabe supraîncărcări şi pe numeroase pante, mai ales pe cele descrise în buletin; în anumite situaţii sunt posibile unele declanşări spontane de avalanşe medii şi câteodată chiar avalanşe mari.

**RISC MODERAT -** cod galben (2) ■: pe anumite pante suficient de înclinate, stratul de zăpadă este mediu stabilizat; în rest este stabil. Declanşările de avalanşe sunt posibile mai ales din cauza supraîncărcării (cu schiori sau turişti) şi pe unele pante ce sunt descrise în buletin. Nu sunt aşteptate declanşările spontane de avalanşe de mare amploare.

**RISC REDUS -** cod verde **(1)** ■**:** stratul de zăpadă este în general stabilizat pe majoritatea pantelor; declanşarea avalanşei este posibilă doar în cazul unei supraîncărcări mari a stratului de zăpadă de pe pantele înclinate. Spontan se pot produce doar curgeri sau avalanşe de mici dimensiuni.

1. ***CALITATEA APELOR***
	1. **Pe fluviul Dunărea**

Nu au fost semnalate evenimente deosebite.

* 1. **Pe râurile interioare**

**Directia Apelor Jiu-Craiova,** revine cu informaţii despre **poluarea accidentală a cursului de apa Raul Jiu, datorita evacuarii de ape uzate neepurate, evacuate prin conducta de by-pass, conectata la evacuarea generala a statiei de epurare de la S.C Aparegio Gorj S.A – C.E.D Rovinari, in data de 20.04.2023, ora 14:15.** Reprezentantii SGA Gorj s-au deplasat la fata locului, unde au prelevat trei probe de apa (a se vedea tabelul anexat), analizate in laboratorul de specialitate. Nu s-a inregistrat mortalitate piscicola. S-a luat măsura de stopare a deversarii apelor uzate menajere in râul Jiu prin obturarea conductei de by-pass, stocarea apelor uzate menajere in bazinele de stocare ale statiei de epurare, vidanjarea si transportarea acestora la statia de epurare a C.E.D Tg-Jiu ce apartine S.C Aparegio Gorj S.A.

**Tabel:** Valori de calitatea apei prelevate din Râul Jiu, de la staţia de epurare Aparegio Gorj:

|  |  |  |  |
| --- | --- | --- | --- |
| Nr. Crt/indicatori de calitate ai apei – localizare probe de apă | 1. Evacuare generala Statie de epurare- S.C. Aparegio Gorj S.A- C.E.D Rovinari | 2. Raul Jiu, mal drept, cca. 15 m, amonte de evacuare generala Statie de epurare S.C. Aparegio Gorj S.A.- C.E.D Rovinari | 3. Raul Jiu, mal drept, cca. 20 m aval de evacuare generala Statie de epurare S.C. Aparegio Gorj S.A- C.E.D Rovinari |
| **pH** | 7,38 upH | 7,66 upH | 7,64 upH |
| **MTS (materii în suspensie)** | 113 mg/l | 14 mg/l | 27 mg/l |
| **CCO-Cr** | 418,86 mg/l | 13,86 mg/l | 24,02 mg/l |
| **CBO5** | 192 mg/l | 1,2 mg/l | 3,8 mg/l |
| **Reziduu filtrabil la 1050C** | 690 mg/l | 102,4 mg/l | 113,4 mg/l |
| **Azot total** | 43,27 mg/l | 0,64 mg N/l | 1,26 mg/l |
| **Fosfor total** | 2,94 mg/l | 0,06 mg/l | 0,08 mg/l |
| **Amoniu** **(NH4) / N-NH4** | 39,42 mg/l | 0,10 mg N/l  | 0,39 mg N/l |
| **Azotiţi****NO2 /N-NO2** | 0,191 mg/l | 0,024 mg N/l | 0,031 mg N/l |
| **Azotaţi****NO3 /N-NO3** | 3,66 mg/l | 0,33 mg N/l | 0,71 mg N/l |
| **Substante extractibile cu solventi organici** | 26,3 mg/l | < LOQ | < LOQ |
| **Detergenti sintetici** | 1,04 mg/l | < LOQ | 0,11 mg/l |

Responsabil de producerea poluării este S.C Aparegio Gorj S.A – C.E.D Rovinari (valori mărite la poluanţii - detergenţii sintetici şi produse petroliere, concentraţii mai mari decât LOQ- limita de detecţie a aparatului de măsură).

* 1. **Pe Marea Neagră**

A**.B.A. Dobrogea-Litoral Constanta** inf. ca **in data de 25.04.2023, ora 17.40, s-a semnalat prezenta unui delfin eşuat pe plaja din zona hotelului Meridian din statiunea Mamaia, judetul Constanta.** Au fost informate conform protocolului de colaborare INCDM Grigore Antipa si ONG Mare Nostrum pentru identificare specie. A fost anuntata SGA Constanta pentru a fi ridicat de pe plaja.

1. ***CALITATEA MEDIULUI***
2. **În domeniul aerului**

**GNM-CJ Iași** revine cuinformaţii suplimentare referitoare la incendiul Depozitului de deşeuri autorizat de la Ţuţora – Iaşi, din data de 24.04.2023, ora 16.34, prin autoaprinderea parţială a depozitului de deşeuri.

S-a constatat prezenţa unui focar care arde şi fumegă în zona subcompartimentului 1 pe o suprafaţă de cca 700 mp, conform estimării ISUJ Iaşi, cu emisii de noxe în atmosferă sub formă de fum alb (în zone cu emisii sub formă de fum negru) înnecăcios. S-a intervenit imediat cu un echipament format din 2 autocisterne din dotarea SC Salubris SA, 2 autocisterne din dotarea Serviciilor Publice Iaşi SA (Secţia Spaţii verzi) şi 4 maşini de pompieri de la ISUJ Iaşi - Detaşamentul de Pompieri.

În tot intervalul 24.04.2023, ora 16:34 – ora 22:12 (când APM Iaşi a primit ultima informare de la Salubris SA, s-au desfăşurat activităţi de stingere a incendiului.

Conform informării ANM, circulaţia aerului în zona comunei Ţuţora, în intervalul 24.04.2023, ora 19:00 – 25.04.2023, ora 6:00, a favorizat dispersia norului de fum şi deplasarea lui către nord.

În urma monitorizării calităţii aerului de către APM Iaşi, prin intermediul reţelei automate, în intervalul 24.04.2023, ora 16:34 – 25.04.2023, ora 10:00, nu s-au înregistrat depăşiri ale valorilor limită stabilite în legislaţie pentru poluanţii monitorizaţi în staţiile automate.

Responsabil de producerea poluării este SC Salubris SA.

**Agenţia Naţională pentru Protecţia Mediului** informează că, din rezultatele analizelor efectuate în data de 24.04.2023, în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon).

**Media zilnică de 50 µg/m3 pentru PM10** (pulberi în suspensie cu diametrul sub 10 microni) **nu a fost depășită la nici o staţie de monitoring a calităţii aerului.**

Mediile zilnice pentru PM10 (pulberi în suspensie cu diametrul <10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională si europeană, cu valoarea limită zilnică de 50 µg/mc.

1. **În domeniul solului şi vegetaţiei:**

**GNM-CJ Argeş** informează despre o **poluare a solului în zona comunei Moşoaia, sat Moşoaia, jud. Argeş, din data 21.04.2023, ora 11:30, cu apă sărată scursă pe o suprafaţă de circa 2500 mp de domeniu public şi fond forestier, de la o instalaţie de pompare neetanşă, defectă, aparţinând OMV Petrom SA**, zona de producţie Valahia, sector Poiana Lacului. S-a oprit pomparea şi s-a vidanjat bazinul decantor. Se vor lua măsuri de ecologizare a terenului afectat.

**3. În domeniul supravegherii radioactivităţii mediului**

Menţionăm că pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul 24.04.2023 – 25.04.2023 şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.

**4.** **În municipiul Bucureşti şi judeţul Ilfov**

În ultimele 24 de ore, sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

**5. Probleme de Alimentări cu apă:**

**Administrația Bazinală de Apă Prut-Bârlad:**

 **Judeţul Botoşani:**

 - Se mentine situatia de restrictii in alimentarea cu apa pentru piscicultura la folosinta:

 - S.C. Pirania S.R.L. Botosani - pepiniera piscicola Havarna, prin reducerea debitelor la sursa r. Baseu - ac. Cal Alb corespunzator treptei a III-a de restrictii.

 - Se mentine Planul de restrictii in alimentarea cu apa - treapta a III-a, pentru A.N.I.F. Filiala Teritoriala Moldova Nord-U.A Botosani-Sistemul de irigatii Movileni-Havarna, sursa ac. Cal Alb - r. Baseu.

 **Judeţul Iaşi:**

- Se mentine situatia de restrictii in alimentarea cu apa pentru piscicultura la folosintele:

 \* S.C. Noralex S.R.L. Iasi, S.C. Piscicola S.R.L. Iasi si S.C. CC & PES S.R.L. Iasi se vor adapta in functie de gradul actual de umplere al acumularii Halceni din r. Miletin.

 \* SC ACVACOM SRL Iasi prin reducerea debitelor la sursa r. Gurguiata – ac.Plopi corespunzator treptei III de aplicare a restrictiilor.

 \* SC MIHPES SRL Iasi prin reducerea debitelor la sursa r. Valea Oii – ac.Sarca corespunzator treptei III de aplicare a restrictiilor.

  **Judeţul Vaslui:**

 - Se mentin prevederile „Planului de restrictii si folosire a apei in perioade deficitare”, astfel:

 \* treapta III - ANIF Filiala Teritoriala de Imbunatatiri Funciare Vaslui-Amenajare de irigatii Manjesti, sursa acumularea Manjesti.

**-A.B.A. Jiu** informează că începând cu data de 17.05.2022 a fost oprită alimentarea cu apă a Barajului Valea de Peşti din Priza Câmpu lui Neag (Buta, **jud. Hunedoara**), pentru efectuarea lucrărilor de înlocuire a conductei Buta-Baraj.

DIRECȚIA COMUNICARE